CELEX: 32009D0321
Language: el
Date: 2009-04-08 00:00:00
Title: 2009/321/ΕΚ: Απόφαση της Επιτροπής, της 8ης Απριλίου 2009 , για τον καθορισμό νέας προθεσμίας υποβολής φακέλων ορισμένων ουσιών που πρέπει να εξεταστούν στο πλαίσιο του 10ετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2009) 2564] (Κείμενο που παρουσιάζει ενδιαφέρον για τον ΕΟΧ)

9.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 95/42
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Απριλίου 2009
   για τον καθορισμό νέας προθεσμίας υποβολής φακέλων ορισμένων ουσιών που πρέπει να εξεταστούν στο πλαίσιο του 10ετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2009) 2564]
   (Κείμενο που παρουσιάζει ενδιαφέρον για τον ΕΟΧ)
   (2009/321/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του 10ετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), περιλαμβάνει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ.
            
         
               (2)
            
            
               Για ορισμένους συνδυασμούς ουσιών/τύπων προϊόντων που περιλαμβάνονται στον ανωτέρω κατάλογο, είτε όλοι οι συμμετέχοντες αποσύρθηκαν από το πρόγραμμα αναθεώρησης, είτε το κράτος μέλος που είχε οριστεί ως εισηγητής για την αξιολόγηση δεν παρέλαβε πλήρη φάκελο εντός της προθεσμίας που καθορίζεται στο άρθρο 9 παράγραφος 2 στοιχείο γ) του κανονισμού (ΕΚ) αριθ. 1451/2007.
            
         
               (3)
            
            
               Σύμφωνα επομένως με το άρθρο 11 παράγραφος 2 του κανονισμού (ΕΚ) αριθ. 1451/2007, η Επιτροπή ενημέρωσε σχετικά τα κράτη μέλη. Οι πληροφορίες αυτές δημοσιοποιήθηκαν επίσης με ηλεκτρονικά μέσα στις 18 Ιανουαρίου 2008.
            
         
               (4)
            
            
               Εντός τριών μηνών από την ηλεκτρονική δημοσίευση των πληροφοριών αυτών, εκδηλώθηκε ενδιαφέρον ανάληψης του ρόλου του συμμετέχοντος για ορισμένες από τις εμπλεκόμενες ουσίες και τύπους προϊόντων, σύμφωνα με το άρθρο 12 παράγραφος 1 του κανονισμού (ΕΚ) αριθ. 1451/2007.
            
         
               (5)
            
            
               Συνεπώς, σύμφωνα με το άρθρο 12 παράγραφος 3 δεύτερο εδάφιο του εν λόγω κανονισμού, πρέπει να καθοριστεί νέα προθεσμία για την υποβολή των φακέλων των σχετικών ουσιών και τύπων προϊόντων.
            
         
               (6)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τις ουσίες και τύπους προϊόντων που ορίζονται στο παράρτημα, ως νέα προθεσμία υποβολής των φακέλων καθορίζεται η 31η Μαΐου 2010.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Απριλίου 2009.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 123 της 24.4.1998, σ. 1.
   
      (2)  ΕΕ L 325 της 11.12.2007, σ. 3.
   
      ΠΑΡΑΡΤΗΜΑ
      
         ΟΥΣΙΕΣ ΚΑΙ ΤΥΠΟΙ ΠΡΟΪΟΝΤΩΝ ΓΙΑ ΤΑ ΟΠΟΙΑ ΩΣ ΝΕΑ ΠΡΟΘΕΣΜΙΑ ΥΠΟΒΟΛΗΣ ΤΩΝ ΦΑΚΕΛΩΝ ΚΑΘΟΡΙΖΕΤΑΙ Η 31Η ΜΑΪΟΥ 2010
      
      
                  Ονομασία
               
               
                  Αριθ. ΕΚ
               
               
                  Αριθ. CAS
               
               
                  Τύπος προϊόντων
               
               
                  Κράτος μέλος εισηγητής
               
            
                  Margosa, εκχύλισμα
               
               
                  283-644-7
               
               
                  84696-25-3
               
               
                  19
               
               
                  DE
               
            
                  Προϊόν αντίδρασης αδιπικού διμεθυλίου, γλουταρικού διμεθυλίου και ηλεκτρικού διμεθυλίου με υπεροξείδιο του υδρογόνου/Perestane
               
               
                  432-790-1
               
               
                  —
               
               
                  4
               
               
                  HU